**ELŐTERJESZTÉS**

**Körmend város Önkormányzata Képviselő-testülete 2016. október 27-i ülésére**

Tárgy: A háziorvosi, házi gyermekorvosi, fogorvosi és védőnői körzetekrőlszóló önkormányzati rendelet módosítása

Tisztelt Képviselő-testület!

A tárgyban hivatkozott önkormányzati rendelet módosítása vált szükségessé annak okán, hogy a Kormányhivatal kéri, hogy az ügyeleti feladatellátására is történjék utalás a rendeletben.

Kérem ezért a Képviselő-testületet, hogy a rendeletet módosítani szíveskedjék.

Körmend, 2016. október 19.

**Bebes István**

**polgármester**

**Körmend város Önkormányzata Képviselő-testülete …./2016 (…/….) önkormányzati rendelete**

**a háziorvosi, házi gyermekorvosi, fogorvosi és védőnői körzetekről szóló 6/2016. (II.25.) önkormányzati rendelet módosításáról**

Körmend város Önkormányzata Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**1. §**

Körmend város Önkormányzata Képviselő-testületének a háziorvosi, házi gyermekorvosi, fogorvosi és védőnői körzetekről szóló 6/2016. (II. 25.) önkormányzati rendeletének 1. §-a a következő (6) bekezdéssel egészül ki:

„(6) Körmend város Önkormányzata Képviselő-testülete – a Körmend és Kistérsége Önkormányzati Társulás útján - orvosi ügyeleti feladatellátást biztosít Körmend város közigazgatási területén.”

**2.§**

A rendelet a kihirdetését követő első napon lép hatályba.

Körmend, 2016. október 27.

Bebes István sk. Dr. Stepics Anita sk.

polgármester jegyző

A kihirdetés napja: 2016………………hó ……….nap

Dr. Stepics Anita

jegyző